钦定古今图书集成/理学汇编/学行典/第191卷 > 刘器之
## 钦定古今图书集成/理学汇编/学行典/第191卷 > 刘器之

按《良乡县志》：刘器之，邑南里人，五世同居，聚族百馀，
复置义学，延名师以训乡里子弟，业成有为达官者元英宗幸涿州，临其家，询以睦族之道，器之对曰：“在
义而已，苟货财有所偏厚，衣食有所私匿，皆争端也。
诚能以义处之，斗米尺布，公其出纳，则宗族自睦矣。”
英宗善其对，赐金五十两，旌其门，复其家。